**LEVERANSEBESKRIVELSE**

**Tjøllingtunet**

Denne leveransebeskrivelsen er utarbeidet for å orientere om bygningenes viktigste bestanddeler og funksjoner. Det kan forekomme avvik mellom leveransebeskrivelsen og plantegningene. I slike tilfeller er det alltid denne leveransebeskrivelsen som er retningsgivende. Selger har rett til å foreta endringer for å ivareta offentlige krav.

Illustrasjoner og tegningsmaterialet vil vise forhold som ikke er i samsvar med leveranse, så som møblering, kjøkkenløsning, hvitevarer, garderobeløsninger, trappeutførelser, fargevalg, tepper, dør og vindusform, bygningsmessige detaljer, detaljer på fellesarealer, materialvalg, blomsterkasser, beplantning, solavskjerming/markiser, lekeutstyr etc. Det presiseres spesielt at kjøkken leveres i henhold til egen kjøkkentegning. Stiplet innredning og garderobeskap medfølger ikke i standardleveranse. Sjakter og VVS-føringer er ikke endelig dimensjonert. Salgstegningene i prospektet er ikke egnet for måltaking, da det er de ferdig prosjekterte og detaljerte arbeidstegninger det bygges etter. Videre kan vindusplasseringen i den enkelte bolig avvike noe fra de generelle planer, som følge av blant annet den arkitektoniske utformingen av bygget, krav til bæring, isolasjonskrav og så videre. Der produktnavn er nevnt i leveransebeskrivelsen tas det forbehold om tilgjengelighet ved utførelsestidspunkt. Dersom produktet ikke er tilgjengelig, kan selger/entreprenør bytte dette ut med tilsvarende produkt.

Boligene vil bli organisert som borettslag. Tiltakshaver er Østbyveien 1 AS. Boligprosjektet bygges etter teknisk forskrift TEK 17.

**Konstruksjon**

Bygningen utføres med bærekonstruksjon i tre, betong og stål. Fasadeveggene utføres i en kombinasjon med trekledning og puss. Terrasser får impregnert terrassegulv. Utforming av rekkverk på terrasse vil være av glass og metall. Innvendige vegger utføres med stenderverk kledd med gipsplater. Mineralull i alle innervegger.

**Standard innvendig behandling**

**Gulv:** Alle rom med unntak av bad leveres med 14 mm 1-stavs eikeparkett, hvit matt lakk som standard. Det leveres keramiske fliser 30x30 cm på gulv i bad i grå utforming. I dusjsone leveres tilsvarende flis i mindre format.

**Vegger:** På bad leveres keramiske fliser 30x60 cm. Alle andre rom, sparklet og malt gips.

**Himlinger**

Himlinger leveres som sparklet og malt gips. Rørføringer vil i all hovedsak bli skjult bak innkassinger og i helt eller delvis nedforede gipshimlinger.

**Kjøkken**

Kjøkkeninnredning fra Sigdal eller tilsvarende standard. Benkeplate i laminat. Kjøkken leveres i den utstrekning som er vist på plantegninger. Det presiseres spesielt at plantegninger og tegninger i salgsoppgaven ikke gir et riktig bilde av kjøkkeninnredningen som leveres som standard innredning. Egen kjøkkentegning for omfang og eksakt leveranse vil bli utarbeidet senere i samarbeide med utførende entreprenør. Det leveres avtrekkshette over komfyr. Hvitevarer leveres fra Siemens eller tilsvarende.

**Garderobe**

Det leveres ikke garderobeskap som standard. Garderobeskap kan bestilles i forbindelse med tilvalgsprosessen.

**Innvendige dører**

Malte dører og karmer. Dørene leveres ferdig behandlet fra fabrikk. Stål dørvridere.

**Takhøyde**

Takhøyden er ca 2,50 meter.

**Bad**

Baderomsinnredning med bredde 90 cm fra Vikingbad, type Eli eller lignende.

Alt sanitærutstyr blir levert i hvit utførelse. Dusjarmatur leveres montert på vegg, det monteres dusjvegger eller dusjhjørne.

Det leveres opplegg for vaskemaskin.

**Vinduer/vindusdører**

Dører og vinduer i tre, energiglass i henhold til forskriftskrav. Vinduer leveres ferdig malt fra fabrikk.

**Inngangsdør leilighet**

Slett hovedinngangsdør. Døren leveres i malt utførelse fra fabrikk.

## **Gulvlister/gerikter/taklister** I rom med eikeparkett leveres gulv-eikelister, ellers fabrikk malt/-lakkert. Alle utforinger/gerikter rundt vinduer og dører leveres fabrikkmalt/-lakkert, synlige spikerhoder/skruehoder etterbehandles. Taklister leveres i enkel utførelse.

**Diverse utstyr**

Brannslokkingsutstyr og røykvarslere leveres i henhold til forskriftskrav.

**Porttelefon**

Det monteres et ringetablå ved hver hovedinngang.

Innvendig ved entrèdør monteres porttelefon med monitor for kommunikasjon og fjernåpner av ytterdør.

**TEKNISK ANLEGG**

**Ventilasjon / Oppvarming**

Det leveres avtrekksvarmepumpe (Nibe F470 eller tilsvarende) med balansert ventilasjon, oppvarming av forbruksvann og for oppvarming av vannboren varme i stue/ kjøkken og gang. Varmekabel på bad.

**Elektrisk**

Elektrisk anlegg ligger generelt skjult i leiligheten, bortsett fra enkelte fremføringer til lys og stikk under overskap på kjøkken og i boder, samt eventuelt andre nødvendige synlige kabelføringer langs lydvegger. Antall elektriske punkt iht. NEK400:2018 Alle elektriske punkter er plassert på vegg. Det leveres utelampe på balkong/terrasse. På bad leveres spotter.

Sikringsskap og fordelingsboks for svakstrøm (tv/internett) plasseres i bod eller i entré.

**Heis**

Det leveres 1 heis pr bygg.

**Tegninger av tekniske anlegg**

Tekniske anlegg og fremføringer til disse blir ikke inntegnet på tegninger som omfattes av kjøpekontrakt. Endelig plassering av disse bestemmes av selger basert på hva som er hensiktsmessig og nødvendig. Vertikale føringsveier og sjakter, kan bli endret noe i plassering og størrelse når endelige tekniske tegninger er klare.

**Fiber**

Det vil bli tilrettelagt for tilknytning til TV/internett i boligene.

**Parkering/Garasje**

Det medfølger 1 parkeringsplass pr leilighet i parkeringskjeller. Det blir tilrettelagt for ladepunkt for el-bil.

**Sportsbod**

Hver leilighet får en sportsbod i parkeringskjeller.

**FELLESAREAL****Inngangsforhold**
Hovedinngangen til leilighetene ligger i 1. etasje med innvendig trapp og heis. Det leveres flis på gulver i fellesarealer.
 **Utomhusarbeider**Det vil bli noe beplantning og grøntarealer. Selger forbeholder seg retten til å bestemme endelige utforming og materialvalg på fellesarealene.

**Felles samlingslokale**

Det eksisterende gule uthuset på eiendommen består, dette vil bli satt i god stand slik at det kan fungere som et felles samlingslokale som kommer alle beboerne i borettslaget til gode. Det vil bli lagt opp strøm, vann og avløp inn i uthuset i tillegg til at det blir isolert slik at det egner seg til ulike aktiviteter gjennom hele året. Lokalet leveres for øvrig umøblert. Videre bruk av lokalet bestemmes av borettslaget.

Østbyveien 1 AS / Brunlanes Eiendom AS

13.04.2021